ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात गेल्या 8 दिवसांपासून दररोज 50 हजारापेक्षा कमी रुग्णांची नोंद
सक्रीय रुग्णभारही झाला कमी
नवी दिल्ली, 15 नोव्हेंबर 2020
भारतभरात सतत 8 व्या दिवशी 50,000हून कमी कोविड-19 च्या नव्या रूग्णांची नोंद झाली आहे. गेल्या 24 तासांत फक्त 41,000 रूग्ण कोविडने बाधित झाल्याचे आढळून आले आहे. 7 नोव्हेंबर पर्यंत, रोजची नवी रूग्ण संख्या 50 हजारांच्या उंबरठ्यावर होती. विविध लोकसंख्येच्या समुदायाने कोविड उचित वर्तणूक यशस्वीपणे अंगिकारल्याने हे शक्य झाले आहे, कारण युरोप आणि अमेरीकेतील अनेक देशातील रुग्णांची संख्या दररोज वाढल्याचा कल दिसून येत आहे.
गेल्या 24 तासांत भारतात देखील 42,156 रूग्ण नव्याने बरे झाल्याची नोंद झाली असून त्यामुळे सक्रीय रूग्णांचा भार कमी झाला आहे. भारतात सक्रीय रूग्णभार 4,79,216 इतका असून तो पॉझिटिव्ह रूग्णांच्या केवळ 5.44% इतका आहे.
15 राज्ये/केंद्रशासित प्रदेशात दर दहा लाखामागे भारतात सर्वात कमी रूग्ण आहेत .
नव्याने बरे होणाऱ्या रूग्णांच्या प्रत्येक 24 तासांतील दरात सुधारणा झाली असून बरे होण्याचा दर आज 93.09% इतका राहिला आहे.बरे झालेल्या एकूण रुग्णांची संख्या 82,05,728 इतकी आहे. बरे झालेले रुग्ण आणि सक्रीय रूग्ण यातील फरक सतत वाढत असून तो आता 77,26,512 इतका झाला आहे.
नव्यानं बरे झालेल्या रुग्णांपैकी 79.91%रुग्णांचा वाटा दहा राज्ये/केंद्रशासित प्रदेशातील रूग्णांचा आहे.
दिल्लीत सर्वाधिक रुग्ण कोविड मधून मुक्त झाले असून त्यांची संख्या 7,117 इतकी आहे. केरळमध्ये 6,793 रूग्ण दररोज बरे होत आहेत तर पश्चिम बंगाल येथे 4,479 रूग्ण नव्याने बरे झाल्याची नोंद झाली आहे.
दहा राज्ये/केंद्रशासित प्रदेशात 82.87% नवे रूग्ण आढळून आले आहेत.
दिल्लीत गेल्या 24 तासांत 7,340 रूग्णांची नोंद झाली आहे. केरळमध्ये 6,357नव्या रूग्णांची तर महाराष्ट्रात 4,327 रूग्णांची काल नोंद झाली.
गेल्या 24 तासांत 447 रूग्ण मृत्युमुखी पडले असून त्यापैकी 85.01% हे दहा राज्ये/केंद्रशासित प्रदेशातील आहेत.
नव्याने मृत्युमुखी पडलेल्या रूग्णांपैकी 23.5% रूग्ण महाराष्ट्रातील असून 105 मृत्यूंची नोंद झाली आहे. त्यानंतर दिल्लीत 96 तर पश्चिम बंगाल मधे 53 रुग्ण मृत्युमुखी पडले आहेत.
21राज्ये/केंद्रशासित प्रदेशात मृत्युमुखी पडलेल्यांची संख्या कमी असून त्याची राष्ट्रीय सरासरी 94 इतकी आहे.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
माजी सैन्यकर्मचाऱ्यांनी कोविड 2019 मुकाबला करण्यासाठी उचलली पावले
नवी दिल्ली, 7 एप्रिल 2020
संपूर्ण देश कोविड 2019 चा मुकाबला करत असतानाच भारतीय लष्कर, वायुसेना, तसेच नौदलाच्या माजी कर्मचाऱ्यांनी देखील यामध्ये मदतीचा हात देऊ केला असून, स्वतः पुढाकार घेऊन, ते नागरी आस्थापनांना त्यांच्या कार्यात मदत करत आहेत.
हे कार्य माजी सैन्य कर्मचारी कल्याण विभाग, संरक्षण मंत्रालय यांच्या समन्वयाने, सुरू आहे.
यासाठी त्यांनी केंद्रीय सैनिक मंडळाशी संपर्क साधला असून त्याच्या राज्यभरातील 32 तसेच 403 जिल्हापरिषद शाखांद्वारे हे कार्य सुरु आहे.
कर्नाटक
कर्नाटक राज्यात, नि.ब्रिगेडीअर रवी मुन्निस्वामी यांच्या समन्वयाने हे कार्य सुरू असून, बंगळुरू येथे 45 अनुभवी, उत्तम सायकलपटू सज्ज झाले आहेत. व्हाँट्स अँपच्या माध्यमातून
ते, परिसरातील वॄध्द आणि गरजू नागरिकांना, आवश्यक गोष्टींचा पुरवठा करत आहेत. त्याव्यतिरिक्त अनेक माजी सैन्यकर्मचारी स्वयंसेवक म्हणून धारवाड, दावणगिरी, शिवमोगा, हसन, म्हैसूर आणि कोडागू येथे अन्नपुरवठा तसेच लाँकडाऊन व्यवस्थापन योग्य रीतीने होण्यासाठी मदत करत आहेत.
आंध्रप्रदेश
आंध्रप्रदेश राज्यात 300 माजी सैन्यकर्मचारी स्वयंसेवक म्हणून राज्य पोलीस दलाला मदत करत आहेत. आंध्रप्रदेशातील तालडेपल्लिगुडेम, पश्चिम गोदावरी संघटना, तसेच मंगलगिरी येथील 28 वायुदलाच्या पलटणीची संघटना , गरीबांना अन्न आणि जीवनावश्यक वस्तूंचा पुरवठा करत आहेत. श्री.चैतन्य  संघटना भीमुनीपट्टनम, राज्य पोलिस दलाला लाँकडाऊन व्यवस्थित निभावण्यात मदत करत आहेत.
उत्तरप्रदेश
नि.ब्रि.रवी यांनी दिलेल्या माहितीनुसार उत्तरप्रदेश राज्यातील, 75 जिल्ह्यात जिल्हा सैनिक संघ, ठिकठिकाणी सामाजिक परिस्थितीवर लक्ष ठेवून असून, रेशनचा पुरवठा तसेच गरजूंसाठी सामुदायिक स्वैपाकघरातून जेवणाची व्यवस्था पहात आहे, तसेच माजी सैनिकांना देखील मदत करत आहेत. याव्यतिरिक्त त्यांनी 6592 माजी वैद्यकीय लष्करी कर्मचाऱ्यांना सज्ज राहण्यास सांगितले आहे.
पंजाब
ब्रि.सतिंदर सिंग, संचालक पंजाब राज्य सैनिक मंडळ यांनी दिलेल्या माहितीनुसार पंजाब राज्यात ठिकठिकाणी 4200 माजी सैन्य कर्मचारी, हे प्रत्येक गावात कार्यरत असून वस्तीचं पालकत्व स्विकारून, सर्वत्र माहिती गोळा करण्याचे तसेच सामाजिक परिस्थिती वर लक्ष ठेवण्याचे काम करत आहेत.
छत्तीसगड
छत्तीसगड राज्यात एअर कमांडर ए.एन.कुलकर्णी,  यांनी दिलेल्या माहितीनुसारआतापर्यंत मूठभर माजी सैन्यकर्मचारी कार्यरत असून ते विलासपूर, झांजगिर, कोरबा याठिकाणी राज्य पोलीस दलाला सहकार्य करत आहेत.
ईशान्य
नि.ब्रि.नारायण दत्त जोशी  यांनी कळवलेल्या माहितीनुसार आसाम राज्यात, 19 जिल्ह्यात 300 माजी सैन्यकर्मचारी स्वयंसेवक म्हणून काम करत आहेत. तर नि.कर्नल गौतम कुमार राय यांनी दिलेल्या माहितीनुसार शिलाँगमधे 79 स्वयंसेवक, नागरी व्यवस्थापनामधे मदत करत आहेत. नि.ब्रि.जे.पी.तिवारी यांनी दिलेल्या अहवालानुसार त्रिपुरा राज्यात स्वयंसेवक म्हणून काम करणाऱ्या माजी सैन्य कर्मचाऱ्यांची नावे राज्य आणि जिल्हा प्रशासनाला कळवण्यात आली असून गरजेनुसार त्यांची मदत घेण्यात येणार आहे.
झारखंड, हरियाना, उत्तराखंड
नि.ब्रि.पाठक, झारखंड, नि.कर्नल. राहुल यादव, हरयाणा, तसेच नि.ब्रि.के.बी.चंद उत्तराखंड यांनी देखील आपापल्या राज्यात अशाच प्रकारे कार्य केले आहे.
संपूर्ण देशभरात लाँकडाऊन असताना भारतीय लष्कर, वायुसेना आणि नौदलाच्या माजी सैन्यकर्मचारी स्वयंसेवक म्हणून करत असलेले त्यांचे कार्य अत्यंत कौतुकास्पद आहे.
B.Gokhale/S.Padagaokar/D.Rane
(
इलेक्ट्रॉनिक्स आणि माहिती तंत्रज्ञान मंत्रालय
येत्या 4-5 वर्षांत स्टार्टअप्सची संख्या 10 पट वाढेल : केंद्रीय मंत्री राजीव चंद्रशेखर
नवी दिल्ली, 16 जुलै 2023
केंद्रीय कौशल्य विकास, उद्योजकता, इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी युनिकॉर्न आणि स्टार्टअप्सच्या निर्मितीमध्ये भारताने केलेल्या उल्लेखनीय प्रगतीवर प्रकाश टाकत या उद्योगांनी आर्टिफिशियल इंटेलिजन्स अर्थात कृत्रिम बुद्धिमत्ता, वेब 3  आणि नाविन्यपूर्ण आधुनिक तंत्रज्ञान यांसारख्या उदयोन्मुख तंत्रज्ञानाच्या क्षेत्रात कसा यशस्वीपणे प्रवेश केला याबाबत त्यांनी माहिती दिली. हैदराबादमध्ये जीआयटीओ  इनक्युबेशन इनोव्हेशन फाऊंडेशन  च्या 6व्या स्थापना दिनी आणि गुंतवणूकदार/स्टार्टअप उद्योजकांच्या बैठकीत मंत्र्यांनी या उद्योगातील अग्रणी आणि इच्छुक तरुण उद्योजकांशी संवाद साधला.
आपल्या भाषणात राजीव चंद्रशेखर यांनी वर्ष 2014 पासून भारताने सुरू केलेल्या परिवर्तनाच्या कार्यावर भर दिला. प्रामुख्याने माहिती तंत्रज्ञान  आणि माहिती तंत्रज्ञानाशी संलग्न सेवांवर लक्ष केंद्रित करण्यापासून,पुढील 4-5 वर्षांमध्ये स्टार्टअप्स आणि युनिकॉर्नसाठी लक्षणीय वाढ होईल, असे त्यांनी सांगितले.
सध्याच्या 108 युनिकॉर्न पासून पुढील 4-5 वर्षांत आपण 10,000 पर्यंत पोहोचू असा विश्वास व्यक्त करत ते म्हणाले की, आज भारतात एक लाखाहून अधिक स्टार्टअप्स आहेत आणि त्यात 10 पटीने वाढ होईल.
राज्यमंत्री राजीव चंद्रशेखर यांनी कौशल्य विकास वाढविण्यासाठी उद्योग आणि सरकार यांच्या समन्वित प्रयत्नांचीही प्रशंसा केली.
ते म्हणाले की, मोठ्या आणि छोट्या दोन्ही प्रकारच्या उद्योगांसोबत धोरणात्मक भागीदारीद्वारे, सरकार आता आवश्यक कौशल्ये ओळखण्यासाठी मिळून काम करत आहे, तसेच शैक्षणिक संस्था, संबंधित समुदाय आणि महानगरपालिका यांच्या सक्रिय सहभागासह एक व्यापक ढाचा निर्माण करत आहे.
आपण या उद्योगांसोबत सतत कार्य करत राहू त्याचबरोबर मोठ्या आणि छोट्या कंपन्यांसोबत भागीदारी काम करणे सुरू ठेवू असेही त्यांनी सांगितले. असे उद्योग आम्हाला आवश्यक कौशल्ये काय आहेत याबाबत माहिती देतात आणि ती लक्षात घेऊन सरकार नेटवर्क अकादमीद्वारे विकसित ढाचा तयार करण्यासाठी भागीदारी करत आहे. स्टार्टअप उद्योगांसाठी संबंधित समुदाय आणि कॉर्पोरेट भागीदारी हे दोन्ही घटक अतिशय महत्त्वाचे घटक आहेत,” असे ही मंत्र्यांनी यावेळी सांगितले.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
माहिती आणि प्रसारण मंत्रालय
फिल्ड आऊटरीच ब्युरोकडून स्वच्छता मोहिमेचे आयोजन
पणजी, 29 डिसेंबर 21
माहिती आणि प्रसारण मंत्रालयांतर्गत असणाऱ्या फिल्ड आऊटरीच ब्युरो आणि एनसीसीच्या ‘पुनीत सागर’ अभियानाअंतर्गत आज मिरामार समुद्रकिनाऱ्यावर स्वच्छता मोहिमेचे आयोजन करण्यात आले होते.
पुनीत सागर अभियानाविषयी माहिती देताना कर्नल एमकेएस राठोड म्हणाले की, गोव्यात सुमारे 3,000 कॅडेटसनी दक्षिण आणि उत्तर गोव्यात आयोजित समुद्रकिनारी आणि मांडवी नदी किनारी असलेला कचरा, प्लास्टीक बाटल्या गोळा करुन महापालिकेच्या सहाय्याने त्याची विल्हेवाट लावली.
फिल्ड आऊटरीच ब्युरोच्या कार्याविषयी माहिती देताना क्षेत्रीय प्रचार अधिकारी रियाज बाबू यांनी माहिती दिली की, विविध अभियानाच्या माध्यमातून राज्यात कचऱ्याची विल्हेवाट लावण्यासंबंधी कार्यशाळा, महिला बचत गटांसाठी विविध उपक्रमांचे आयोजन करण्यात आले आहे. तसेच स्वातंत्र्याचा अमृत महोत्सव साजरा करत असताना चित्रप्रदर्शनीचे आयोजन करण्यात येत आहे.
तत्पूर्वी आज सकाळी महिला बचत गटांनी पणजी महापालिकेच्या कचरा प्रक्रिया प्रकल्पाला भेट दिली. मिरामार किनाऱ्यावर फिल्ड आऊटरीच ब्युरोच्या वतीने लघुनाटिकेच्या माध्यमातून स्वच्छतेचा संदेश देण्यात आला.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
अर्थ मंत्रालय
पश्चिम मुंबई सीजीएसटी आयुक्तालयाने 10.61 कोटी रुपयांचा बनावट जीएसटी पावत्या घोटाळा उघडकीस आणला
मुंबई, 28 जुलै 2022
76 कोटी रुपयांहून अधिक मूल्याच्या बनावट पावत्यांचा वापर करत केलेला 10 कोटी 61 लाख रुपयांचे बनावट आयटीसी अर्थात इनपुट टॅक्स क्रेडीट जाळे, सीजीएसटी अर्थात केंद्रीय वस्तू आणि सेवा कर आयुक्तालयातील मुंबई प्रदेश विभागाच्या मुंबई पश्चिम कार्यालयातील अधिकाऱ्यांनी आज उध्वस्त केले आणि जीएसटी घोटाळा प्रकरणी मालाड स्थित कंपनीच्या मालकाला अटक केली.
खात्रीलायक सूत्रांकडून मिळालेल्या गुप्त माहितीच्या आधारावर मे. संघवी ट्रेडर्स या कंपनीविरुद्ध सुरु केलेल्या चौकशी अंती असे दिसून आले की या कंपनीने प्रत्यक्ष वस्तू न स्वीकारता अथवा न पुरवता सीजीएसटी कायदा 2017 मधील तरतुदींचे उल्लंघन करत फसवणुकीने 10 कोटी 61 लाख रुपयांचे इनपुट टॅक्स क्रेडिट मिळवले आहे किंवा इतरांना हस्तांतरित केले आहे. या बेकायदेशीर व्यवहारात 76 कोटी रुपयांहून अधिक मूल्याच्या बनावट पावत्यांचा वापर करण्यात आला.
तपासणीदरम्यान, उपरोल्लेखित कंपनीच्या मालकाने नोंदविलेल्या जबाबात, जीएसटी फसवणुकीत त्याचा सहभाग असल्याची कबुली दिली आहे. त्याला 27 जुलै 2022 रोजी सीजीएसटी कायदा 2017 मधील कलम 69 अंतर्गत, कलम 132 चे उल्लंघन केल्याबद्दल अटक करण्यात आली. त्याला एस्प्लनेड न्यायालयातील अतिरिक्त मुख्य महानगर दंडाधिकाऱ्यांच्या समोर हजर करण्यात आले आणि दंडाधिकाऱ्यांनी त्याला 14 दिवसांची न्यायालयीन कोठडी सुनावली.
सीजीएसटीच्या मुंबई विभागाचे अधिकारी कर चुकवेगिरी करणाऱ्यांची ओळख पटविण्यासाठी डेटा विश्लेषण आणि नेटवर्क विश्लेषण यांसारख्या साधनांचा वापर करत आहे. मुंबई प्रदेशाच्या सीजीएसटी विभागाने, फसवणूक करणाऱ्या तसेच चुकीच्या पद्धतीने इनपुट टॅक्स क्रेडीट मिळविणाऱ्यांचे जाळे कार्यान्वित करणाऱ्या आणि त्याद्वारे प्रामाणिक करदात्यांना चुकीच्या पद्धतीने स्पर्धेला तोंड द्यायला लावणाऱ्या व्यक्तींविरुद्ध सुरु केलेल्या विशेष मोहिमेचा भाग म्हणून ही कारवाई करण्यात आली.
आर्थिक वर्ष 2021-22 मध्ये सीजीएसटीच्या मुंबई पश्चिम आयुक्तालयातील अधिकाऱ्यांनी 603 कोटी 88 लाख रुपयांच्या कर चुकवेगिरीची प्रकरणे उघडकीस आणली असून त्यापैकी 68 कोटी 21 लाख रुपये वसूल केले तसेच कर चुकविणाऱ्या 7 व्यक्तींना अटक केली. सीजीएसटीचे मुंबई पश्चिम कार्यालय चुकीच्या पद्धतीने आयटीसी मिळविणे आणि दुसऱ्यांकडे हस्तांतरित करण्याच्या व्यवहारात गुंतलेल्या, फसवणूक करणाऱ्या व्यक्ती आणि बनावट कंपन्या यांच्या विरुद्धची मोहीम येत्या काळात अधिक तीव्र करणार आहे.PIB Mumbai | N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
नागरी उड्डाण मंत्रालय
युक्रेनच्या शेजारच्या देशांतून 2100 पेक्षा जास्त भारतीयांना विशेष विमानांनी मायदेशी आणले
आत्तापर्यंत 15,900 पेक्षा जास्त भारतीयांना विशेष विमानांनी मायदेशी आणले
युक्रेनमध्ये अडकलेल्या भारतीयांच्या सुटकेसाठी सुरू असलेल्या ‘ऑपरेशन गंगा‘ अंतर्गत आज युक्रेनच्या शेजारी देशांमधून 11 नागरी विमानांनी 2,135 भारतीय मायदेशी परतले. यांच्यासह आत्तापर्यंत 15 हजार 900 पेक्षा जास्त भारतीयांना ऑपरेशन गंगा सुरू झाल्यापासून भारतात परत आणण्यात आले आहे. दि. 22 फेब्रुवारी, 2022 पासून विमानांची 66 विशेष नागरी उड्डाणे करून मायदेशी आणलेल्या भारतीयांची संख्या आता 13,852 झाली आहे. भारतीय हवाई दलाने आत्तापर्यंत 10 उड्डाणे केली असून 2,056 प्रवाशांना परत आणले आहे. या मोहीमेचा एक भाग म्हणून या देशांना 26 टन मदत सामग्री- साहित्य देण्यात आले आहे.
आजच्या विशेष नागरी उड्डाणापैकी 9 विमाने नवी दिल्ली येथे उतरविण्यात आली तर दोन विमाने मुंबई येथे आली. बुडापेस्ट येथून सहा, बुखारेस्ट येथून दोन आणि झेझोव्ह येथून दोन आणि कोशिचे येथून एक विमान भारतीयांना घेवून मायदेशी आले.
उद्या आठ विशेष नागरी विमाने युक्रेनच्या शेजारी देशांतून आणखी काही भारतीयांना घेवून येतील असे अपेक्षित आहे. यामध्ये बुडापेस्ट , सुचोवा  आणि बुखारेस्ट  येथून 1,500 पेक्षा जास्त भारतीयांना मायदेशी परत आणतील, अशी अपेक्षा आहे.
विज्ञान आणि तंत्रज्ञान मंत्रालय
राष्ट्रीय पातळीवर, सुमारे 30 वॅक्सीन केंडीडेट उद्योग आणि शैक्षणिक समुदायाद्वारे विकासाच्या विविध टप्प्यावर
देशात 16 कोविड 19 जैव भंडाराचे जाळे स्थापन
देशभरात 1000 सार्स-कोव-2 आरएनए जीनोम सिक्वेन्सिंग यशस्वीपणे पूर्ण
नवी दिल्ली, 18 सप्टेंबर 2020
जैव तंत्रज्ञान विभागाच्या वतीने 5 राष्ट्रीय कोविड-19 जैव-भांडारांची  स्थापना करण्यात आली आहे.
जैव तंत्रज्ञान विभाग, इंडियन काउन्सिल ऑफ मेडिकल रिसर्च आणि सायंटिफिक अँड इंडस्ट्रियल रिसर्च कौन्सिल यांनी देशात स्थापित केलेल्या 16 कोविड-19 बायोरेपॉझिटरीजच्या नेटवर्कचा हा भाग आहे. या बायोरेपॉझिटरीजची यादी https://www.icmr.gov.in/cbiorn.html वर मिळू शकेल. या रेपॉजिटरीज क्लिनिकल आणि व्हायरल नमुने गोळा करीत असुन, आतापर्यंत, 44452 क्लिनिकल नमुने आणि 17 व्हायरल आयसोलेट एकत्रित केले गेले आहेत जे निदान, उपचार आणि लस विकसित करण्यासाठी संशोधक आणि उद्योगासाठी उपलब्ध आहेत.
देशात 1000 एसएआरएस-सीओव्ही -2 आरएनए जीनोम सिक्वेन्सिंग यशस्वीरित्या पूर्ण केली गेली आणि 1 ऑगस्ट, 2020 रोजी जैव तंत्रज्ञान विभागाने जाहीर केली. याचे नेतृत्व जैव तंत्रज्ञान विभागातील स्वायत्त संस्था,
नॅशनल इन्स्टिट्यूट ऑफ बायोमेडिकल जीनोमिक्स , पश्चिम बंगाल, आणि इतर पाच राष्ट्रीय समूह; क्लिनिकल संस्था आणि इतर रुग्णालये यांनी केले. हे अनुक्रम जगभरातील संशोधकांच्या वापरासाठी ग्लोबल इनिशिएटिव्ह ऑन शेअरींग ऑल इंडिया इन्फ्लूएंझा डेटा  वर अपलोड केले गेले आहेत. हे अनुक्रम ‘पॅन इंडिया 1000 एसएआरएस-सीओव्ही -2 आरएनए जीनोम सिक्वेंसिंग कन्सोर्टियम’ अंतर्गत अपलोड केले गेले आहेत. GISAID वेबसाइटची लिंक https://www.gisaid.org आहे. हे आता संशोधकांच्या वापरासाठी उपलब्ध आहेत.
राष्ट्रीय पातळीवर, जवळजवळ 30 कोविड वॅक्सीन केंडीडेट उद्योग आणि शैक्षणिक दोन्ही संस्थांकडून विकसित होत आहेत. या लसी पूर्व-क्लिनिकल आणि क्लिनिकल विकासाच्या वेगवेगळ्या टप्प्यात आहेत, त्यापैकी 3 केंडीडेट, I / II / III चाचणीच्या प्रगत टप्प्यात आहेत आणि 4 पूर्व-क्लिनिकल विकासाच्या प्रगत टप्प्यात आहेत.
लसीशी संबंधित संशोधन स्त्रोतांचा विकास, क्लिनिकल ट्रायल साइट्सची स्थापना आणि नियामक मार्गदर्शक सूचना सक्षम करण्याकरिता समर्थन देखील साहाय्य केले जात आहे.
एक उच्च स्तरीय तज्ञ गट लस वितरण आणि लसीकरणाशी संबंधित मुद्द्यांसंदर्भात लक्ष ठेऊन आहे. कोरोनाव्हायरस लसीचे वितरण आणि लसीकरण उपलब्धतेवर अवलंबून आहे. एकदा उपलब्ध झाल्यानंतर, युनिव्हर्सल लसीकरण कार्यक्रम  अंतर्गत कोरोना विषाणूच्या लस वितरणासाठी लस वितरण करण्याच्या सध्याच्या पद्धतीमध्ये अवलंबलेला अनुक्रमाचे अनुकरण केले जाईल.
केंद्रीय आरोग्य मंत्री डॉ. हर्षवर्धन यांनी आज लोकसभेत लेखी उत्तरात ही माहिती दिली.B.Gokhale/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 216.70 कोटी मात्रांचा टप्पा केला पार
12 ते 14 वयोगटातील 4.08 कोटींपेक्षा अधिक किशोरवयीनांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 48,027
गेल्या 24 तासांत देशात 4,858 नव्या कोरोना बाधित रुग्णांची नोंद
रुग्ण बरे होण्याचा दर सध्या 98.71%
सध्याचा साप्ताहिक पॉझिटिव्हिटी दर 1.78%
नवी दिल्ली, 19 सप्टेंबर 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 216.70  कोटींचा टप्पा पार केला आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.08 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,864
|
|
2nd Dose
|
|
1,01,14,026
|
|
Precaution Dose
|
|
69,41,633
|
|
FLWs
|
|
1st Dose
|
|
1,84,36,138
|
|
2nd Dose
|
|
1,77,10,936
|
|
Precaution Dose
|
|
1,35,05,571
|
|
Age Group 12-14 years
|
|
1st Dose
|
|
4,08,14,780
|
|
2nd Dose
|
|
3,12,52,621
|
|
Age Group 15-18 years
|
|
1st Dose
|
|
6,18,71,578
|
|
2nd Dose
|
|
5,28,46,994
|
|
Age Group 18-44 years
|
|
1st Dose
|
|
56,10,83,162
|
|
2nd Dose
|
|
51,50,47,957
|
|
Precaution Dose
|
|
8,53,78,177
|
|
Age Group 45-59 years
|
|
1st Dose
|
|
20,39,97,080
|
|
2nd Dose
|
|
19,67,95,494
|
|
Precaution Dose
|
|
4,46,78,927
|
|
Over 60 years
|
|
1st Dose
|
|
12,76,45,959
|
|
2nd Dose
|
|
12,30,30,916
|
|
Precaution Dose
|
|
4,54,47,314
|
|
Precaution Dose
|
|
19,59,51,622
|
|
Total
|
|
2,16,70,14,127
भारतातील रुग्णसंख्या सध्या 48,027 इतकी आहे, ती देशाच्या एकूण रुग्णसंख्येच्या तुलनेत 0.11% इतकी आहे.
परिणामी, भारतात रुग्ण बरे होण्याचा दर 98.71%. झाला आहे. गेल्या 24 तासांत 5,618 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,62,664. झाली आहे.
गेल्या 24 तासात 4,858 नव्या कोरोना रुग्णांची नोंद झाली.
गेल्या 24 तासात एकूण 1,75,935 चाचण्या करण्यात आल्या. भारताने आतापर्यंत एकूण 89.17  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.78% तर दैनंदिन पॉझिटिव्हिटी दर 2.76% आहे.S.Thakur/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 162.62 कोटींपेक्षा अधिक मात्रा देण्याचे काम पूर्ण
गेल्या 24 तासात कोविड-19 प्रतिबंधक लसीच्या 27 लाखांहून अधिक मात्रा देण्यात आल्या
देशातील रोगमुक्ती दर सध्या 93 .07 टक्के
गेल्या 24 तासात देशात 3,06,064 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 22,49,335
साप्ताहिक पॉझिटीव्हिटी दर सध्या 17.03 टक्के
गेल्या 24 तासांच्या कालावधीत, कोविड प्रतिबंधक लसीच्या जवळपास 27 लाख  मात्रा देण्यात आल्या. त्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 162 कोटी 26 लाखांचा  टप्पा ओलांडला आहे.
देशभरात 1,75,24,670 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,92,126
|
|
2nd Dose
|
|
98,21,360
|
|
Precaution Dose
|
|
27,40,418
|
|
FLWs
|
|
1st Dose
|
|
1,83,91,199
|
|
2nd Dose
|
|
1,71,41,611
|
|
Precaution Dose
|
|
26,87,668
|
|
Age Group 15-18 years
|
|
1st Dose
|
|
4,19,32,411
|
|
Age Group 18-44 years
|
|
1st Dose
|
|
53,45,36,314
|
|
2nd Dose
|
|
38,84,23,497
|
|
Age Group 45-59 years
|
|
1st Dose
|
|
19,91,58,553
|
|
2nd Dose
|
|
16,65,46,977
|
|
Over 60 years
|
|
1st Dose
|
|
12,41,24,617
|
|
2nd Dose
|
|
10,39,58,686
|
|
Precaution Dose
|
|
27,52,079
|
|
Precaution Dose
|
|
81,80,165
|
|
Total
|
|
1,62,26,07,516
गेल्या 24 तासात 2,43,495 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,68,04,145 झाली आहे.
परिणामी, भारतातील रोगमुक्ती दर आता 93.07 टक्के इतका झाला आहे.
गेल्या 24 तासांत, देशात 3,06,064 नव्या कोविड बाधितांची नोंद झाली.
भारतातील कोविड सक्रीय रुग्णसंख्या सध्या 22,49, 335 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 5.69 टक्के इतके आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरू आहे. गेल्या 24 तासात देशात एकूण 14,74,753 चाचण्या करण्यात आल्या. देशात आतापर्यंत एकंदर 71 कोटी 69 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 17.03 टक्के आणि दैनंदिन पॉझिटीव्हिटी दर 20.75 टक्के इतका आहे.
शिक्षण मंत्रालय
देशातल्या सहा शैक्षणिक संस्था “प्रतिष्ठाप्राप्त संस्था” म्हणून जाहीर; सहा सरकारी तर सहा खाजगी संस्थांचा समावेश
निवड झालेल्या प्रत्येक सरकारी संस्थेला पाच वर्षांसाठी 1000 कोटी रुपये मिळणार
या निर्णयामुळे निवड झालेल्या सहा संस्थाना जागतिक दर्जाच्या शिक्षणसंस्था बनण्यास मदत: प्रकाश जावडेकर
नवी दिल्ली, 9 जुलै 2018
केंद्र सरकारने देशातील सहा शिक्षणसंस्थांना “प्रतिष्ठाप्राप्त संस्था” म्हणून जाहीर केले आहे. यात तीन सरकारी तर तीन खाजगी संस्थांचा समावेश आहे. उच्चाधिकारप्राप्त तज्ञ समितीने आपल्या अहवालात या सहा संस्थांची शिफारस केली असून, ती शिफारस सरकारने मान्य केली आहे. या संस्था पुढीलप्रमाणे :
सरकारी संस्था:
- भारतीय विज्ञान संस्था, बंगरूळू,कर्नाटक
- भारतीय तंत्रज्ञान संस्था, मुंबई, महाराष्ट्र आणि
- भारतीय तंत्रज्ञान संस्था, दिल्ली
खाजगी संस्था :
- जिओ इन्स्टिट्यूट पुणे, ग्रीन फिल्ड निकषांअंतर्गत
- बिर्ला विज्ञान आणि तंत्रज्ञान संस्था, पिलानी, राजस्थान
- मणिपाल उच्चशिक्षण संस्था, मणिपाल, कर्नाटका
शिक्षणसंस्थांना “प्रतिष्ठाप्राप्त संस्था” म्हणून जाहीर करण्याचा निर्णय अत्यंत महत्वाचा असून तो विद्यापीठांना स्वायत्त दर्जा देण्याच्याही पुढचा टप्पा आहे, असे मत, मनुष्यबळ विकास मंत्री प्रकाश जावडेकर यांनी व्यक्त केले. यामुळे निवडक संस्थांना स्वायत्तता तर मिळेलच, त्याशिवाय, झपाट्याने विकास करण्याच्या सुविधाही मिळतील, असे ते यावेळी म्हणाले. या शिक्षण संस्थाना त्याचा दरजा आणि कौशल्य वाढवण्याची संधी मिळेल ज्यामुळे त्या जागतिक दर्जाच्या गुणवत्तेपर्यत पोचू शकतील, असेही त्यांनी सांगितले.
निवड झालेल्या सहा संस्थांचा, येत्या 10 वर्षात जगातल्या 500 आघाडीच्या संस्थांमध्ये समावेश होण्याची अपेक्षा आहे. त्याना मिळणाऱ्या स्वायत्ततेमुळे दरवर्षी या संस्था 30 टक्के परदेशी विद्यार्थ्याना तसेच 25 टक्के परदेशी शिक्षकांना शिक्षणासाठी प्रवेश देऊ शकतील. त्याशिवाय युजीसीच्या परवानगीने या संस्था 500 आघाडीच्या शिक्षणसंस्थांशी समन्वय साधून त्यांचे ऑनलाइन अभ्यासक्रम आपल्याकडे चालवू शकतील.
“प्रतिष्ठाप्राप्त संस्था” म्हणून निवड झालेल्या प्रत्येक सरकारी संस्थेला पुढच्या पाच वर्षात 1000 कोटी रुपयांपर्यंतची आर्थिक मदत मिळेल.
त्याशिवाय, सरकारने अर्थसंकल्पात जाहीर केल्याप्रमाणे, देशातील 20 शिक्षणसंस्थांना अत्याधुनिकरणाच्या प्रस्तावालाही सरकारने मंजुरी दिली आहे, असे जावडेकर यांनी सांगितले.
N.Sapre/R.Aghor/P.Malandkar
(Visitor Counter : 220
मंत्रिमंडळ
केंद्र सरकारी कर्मचाऱ्यांसाठी महागाई भत्त्यात 4 टक्के वाढ करायला केंद्रीय मंत्रिमंडळाची मंजुरी
वाढ 1 जानेवारी 2020 पासून लागू
नवी दिल्ली, 13 मार्च 2020
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आज केंद्र सरकारी कर्मचाऱ्यांसाठी आणि निवृत्तीवेतनधारकांसाठी महागाई भत्त्यात 4 टक्के वाढ करायला मंजुरी देण्यात आली. 1 जानेवारी 2020 पासून ही वाढ लागू राहणार आहे. मूळ वेतन / निवृत्तीवेतनाच्या 17 टक्के दर सध्या आहे.
यामुळे सरकारी तिजोरीवर प्रतिवर्षी 12,510.04 कोटी रुपयांचा भार पडणार असून, 2020-21 या वर्षात  14,595.04 कोटी रुपयांचा भार पडणार आहे.
या निर्णयाचा लाभ केंद्र सरकारच्या 48.34 लाख कर्मचाऱ्यांना आणि 65.26 लाख निवृत्तीवेतनधारकांना मिळणार आहे.
B.Gokhale/S.Kakade/D.Rane
(Visitor Counter : 165
उपराष्ट्रपती कार्यालय
स्वातंत्र्य दिनाच्या पूर्वसंध्येला उपराष्ट्रपतींनी जनतेला दिल्या शुभेच्छा
नवी दिल्ली, 14 ऑगस्ट 2020
स्वातंत्र्य दिनाच्या पूर्वसंध्येला उपराष्ट्रपती, एम. वेंकैया नायडू यांनी जनतेला शुभेच्छा संदेश दिला आहे.
संदेश खालीलप्रमाणे:
आपल्या स्वातंत्र्य दिनाच्या मंगलमय सोहळ्यानिमित्त मी आपल्या देशातील नागरिकांना मनापासून शुभेच्छा देतो. आणि त्यांचे अभिष्टचिंतन करतो.
आज आपण आपल्या देशाचा 74 वा स्वातंत्र्यदिन साजरा करीत आहोत. स्वतंत्र राष्ट्राच्या निर्मितीसाठी आणि त्याच्या उज्ज्वल भविष्याच्या सुरक्षिततेसाठी प्राणांची बाजी लावणाऱ्या शूर स्वातंत्र्य सैनिकांप्रति मी आदरांजली अर्पण करतो. स्वातंत्र्यासाठी बलिदान देणाऱ्या शहीद वीरांचे स्मरण आपण कृतज्ञतेने केले पाहिजे.
या देशभक्तांच्या स्वप्नातील महत्वाकांक्षी भारताची निर्मिती करून आपण त्यांना खऱ्या अर्थाने आदरांजली वाहू शकतो. जिथे अब्जावधी स्वप्ने पाहिली जातात आणि ती साकारही होतात असे संयुक्त, मजबूत, समृद्ध, सर्वसमावेशक आणि शांततापूर्ण राष्ट्र बनवण्याची आपली बांधिलकी या स्वातंत्र्यदिनी आपण नव्याने निभावू या.
हा स्वातंत्र्यदिन आपल्या देशात समरसता, सुसंवाद आणि समृद्धी आणो.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129